hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fi hu hu hu hu hu hu hu hu hu hu de hu hu hu hu hu en hu hu hu hu hu hu hu hu hu hu mt hu hu hu hu hu hu fi es fr pl fr hu sv hbs_lat hu hbs_lat hu hu hu hu hu hu hu cs de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fi hu hu hu hu hu hu en hu hu
A rizs köret az egyik legnépszerűbb köret, melyet készítünk. Nagyon könnyen és gyorsan elkészíthető, ráadásul számos módon variálható, szinte nem lehet megunni sem. A burgonya és tészta köretek mellett az egyik legkönnyebben elkészíthető, hiszen tisztítani sem szükséges, elég beáztatni és átmosni. Ráadásul a rizs fajtáknak köszönhetően válogathatunk a fehér-, barna és fekete rizs fajták között is.
A rizs az egyik legnépszerűbb alap élelmiszer a világon. Bár elsősorban az Ázsiai árasztásos területeken termesztették, napjainkra – köszönhetően a számos nemesítésnek – már a hidegebb éghajlatokon is megterem. Így bár még mindig Ázsia adja a világ rizskészletének a 90 százalékát, hazánkban is folyik rizstermesztés már az 1970-es évek óta. Elsősorban Jász-Nagykun-Szolnok megyében – főleg Mezőtúr és Kisújszállás térségében – illetve Békés megyében. Ez utóbbiban Szarvas, Csárdaszállás, Köröstarcsa és Békés települések határában folyik a gazdálkodás.
Bár néhány évtizeddel ezelőtt az itthoni kereskedelemben is szinte csak az A vagy B rizs között lehetett válogatni, azóta nagyot változott a világ. Mára a szemes rizsnek számtalan fajtáját vásárolhatjuk meg.
A teljes értékű rizsek csoportjába tartozik az előgőzölt-(vagy más néven opál rizs), vad– és keleti rizs is. Az utóbbi években jelentősen elterjedtek a különféle hosszúszemű és intenzív illatú és aromájú keleti rizsfajták, mint a basmati vagy jázmin rizs is.
Ezek a köret tekintetében is szélesebb lehetőségeket nyitottak meg, hiszen az ázsiai konyha remekeit is megpróbálhatjuk mi magunk elkészíteni otthon.
Az egyszerű főtt rizs sem került le a háziasszonyok vagy akár az étlapok kínálatából, de sokkal többféle rizses köretet késztünk, mint évtizedekkel ezelőtt.
Az olasz konyha remeke a számos módon variálható rizotto, éppúgy bekerült a köztudatba, mint az ázsiai tojásos rizs. De ha nem megyünk ilyen messze a gasztronómiai területeken, akkor elég csak az alábbi ételek sorát végignézni, melyek számos lehetőséget kínálnak. Készíthetjük őket köretnek, de gazdagítva hússal, egyéb zöldségekkel, akár főételként is megállják a helyüket.
A rizses lecsó, nagyon népszerű étel, a nyári időszakban sokfelé főzik. De érdemes kipróbálni a gombás-, fokhagymás-, káposztás rizst is. Igazi különlegesség a sárgarépás rizs vagy a rizs dióval elkészítve is. Bárhogyan variálható, bármivel összekeverhető, csak a fantáziánk és a lehetőségeink szabnak határt. Érdemes a fűszerezéssel is gazdagon bánni, mert a rizs rendkívül jól fűszerezhető, ízesíthető.
Ráadásul nemcsak köretként, de reggelire – vagy tízóraira, uzsonnára is – könnyedén, gyorsan elkészíthető nemcsak a gyerekek örömére. Bár jellemzően a magyar konyha nem reggelire készíti, de számos ázsiai országban a rizs reggelire is hagyományosan fogyasztott étel.
Rizs, zöldséges rizs köret:
Vissza a kategória cikkeihez
Basmati vagy jázmin rizs
Kiadó: Kereszturi és Társa Kft.
Tárhelyszolg.: Websupport Magyarország Kft.
Honlap készítő: WordPress weblap készítés
© 2022 Rizs Info – Minden amit a rizsről tudni akartál · Rizs, Rizs fajták, Rizs felhasználása, Rizses receptek, érdekességek.